**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės socialinio būsto, esančio (*duomenys neskelbtini*) nuomininkių J. G., J. T., A. Z. S. ir V. L. (*duomenys neskelbtini*) prašymus pakeisti būsto nuomos sąlygas, nes pagal 2014 metų Metinės gyventojo (šeimos) turto (įskaitant gautas pajamas) deklaracijų duomenis nurodytų nuomininkių deklaruotos pajamos daugiau kaip 20 proc. viršija Paramos būstui įsigyti ar išsinuomoti įstatymo (toliau- Įstatymas) 11 straipsnio 2 dalies 2 punkte nustatytą pajamų dydį. Dėl šios priežasties teisę į socialinio būsto nuomą nuomininkės yra praradusios.

**2. Projekto rengimo priežastys ir kuo remiantis parengtas sprendimo projektas.**

2.1. J. G. (*duomenys neskelbtini*), vienai auginančiai nepilnametį sūnų, sulaukusiai eilės socialinio būsto nuomai Likusių be tėvų globos asmenų ir jų šeimų sąraše, 2012 m. balandžio 26 d. buvo išnuomotas 2 kambarių, 49,38 kv. m bendro naudingo ploto socialinis būstas (*duomenys neskelbtini*). Su nuomininke sudaryta nurodytos gyvenamosios patalpos nuomos sutartis trijų metų terminui. Baigiantis nuomos terminui, J. G. (*duomenys neskelbtini*) pateikė Savivaldybės administracijai prašymą ir Metinę gyventojo (šeimos) turto (įskaitant gautas pajamas) deklaraciją už 2014 metus. Nagrinėjant gautus dokumentus buvo nustatyta, kad nuomininkės deklaruotos 2014 metų pajamos yra 50535 Lt ir viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą 2-3 asmenų šeimoms, gyvenančioms Klaipėdos mieste, - 26766 Lt. Tai yra nuomininkės deklaruotos pajamos net 89 proc. viršija Įstatyme nustatytą didžiausią pajamų dydį .

2.2. Vienišai J. T. (*duomenys neskelbtini*), sulaukusiai socialinio būsto nuomos Bendrajame sąraše, 2007 m. gruodžio 19 d. buvo išnuomotas 2-jų kambarių, 33,71 kv. m socialinis būstas (*duomenys neskelbtini*). Su nuomininke kas trys metai buvo atnaujinama nurodytos gyvenamosios patalpos nuomos sutartis. Paskutinės nuomos sutarties terminas baigėsi 2013 m. gruodžio 20 d. Nuomininkė šių metų balandžio mėnesį pateikė prašymą atnaujinti nuomos terminą ir pateikė Metinę gyventojo turto (įskaitant gautas pajamas) deklaraciją už 2014 metus. Pagal pateiktos Turto deklaracijos duomenis J. T. (*duomenys neskelbtini*) 2014 m. pajamos sudarė 18577 Lt ir 38,8 proc. viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą asmenims be šeimoms, gyvenantiems Klaipėdos mieste, -13383 Lt.

2.3. Vienišai A. Z. S. (*duomenys neskelbtini*) 2-jų kambarių, 35,00 kv. m bendro naudingo ploto socialinis būstas (*duomenys neskelbtini*) buvo išnuomotas 2008 m. lapkričio 7 d., sulaukus eilės neįgaliųjų asmenų sąraše. Su nuomininke kas trys metai buvo atnaujinama nurodytos gyvenamosios patalpos nuomos sutartis. Paskutinės nuomos sutarties terminas baigėsi 2015 m. vasario 15 d. Nuomininkė šių metų balandžio mėnesį pateikė Metinę gyventojo turto (įskaitant gautas pajamas) deklaraciją už 2014 metus ir prašymą pakeisti nuomos sąlygas - butą (*duomenys neskelbtini*) nuomoti savivaldybės būsto sąlygomis. Pagal pateiktos Turto deklaracijos duomenis A. Z. S. (*duomenys neskelbtini*) 2014 m. pajamos sudarė 21806 Lt ir 62,9 proc. viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą asmenims be šeimoms, gyvenantiems Klaipėdos mieste, -13383 Lt.

2.4. V. L. (*duomenys neskelbtini*) daugiavaikei šeimai (šeima 7 asmenys) 4 kambarių 87,52 kv. m bendro naudingo ploto socialinis būstas (*duomenys neskelbtini*) buvo išnuomotas 2009 m. kovo 10 d., sulaukus eilės Šeimų, auginančių tris ir daugiau vaikų (įvaikių), sąraše. Su nuomininke kas trys metai buvo atnaujinama nurodytos gyvenamosios patalpos nuomos sutartis. Paskutinės nuomos sutarties terminas baigėsi 2015 m. balandžio 25 d. Nuomininkė šių metų balandžio mėnesį pateikė Metinę gyventojo (šeimos) turto (įskaitant gautas pajamas) deklaraciją už 2014 metus ir prašymą pakeisti nuomos sąlygas - butą Vaidaugų g. 7-8 nuomoti savivaldybės būsto sąlygomis. Pagal pateiktos Turto deklaracijos duomenis V. L. (*duomenys neskelbtini*) šeimos 2014 m. pajamos sudarė 101128 Lt ir 86,5 proc. viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą 7 asmenų šeimoms, gyvenančioms Klaipėdos mieste, - 54237 Lt.

Paramos būstui įsigyti ar išsinuomoti įstatymo, įsigaliojusio 2015 m. sausio 1 d., 20 straipsnio 6 dalyje yra nustatyta, kad savivaldybės taryba, asmens ar šeimos prašymu, įvertinusi socialinio būsto poreikį savivaldybėje, gali priimti sprendimą šį būstą nuomoti kaip savivaldybės būstą rinkos kainomis, jei asmens ar šeimos, nuomojančio (nuomojančios) socialinį būstą, deklaruotas turtas (įskaitant gautas pajamas) už kalendorinius metus daugiau kaip 20 procentų viršija Įstatymo 11 straipsnio 2 dalyje nustatytus metinių pajamų ir turto dydžius.

Nors socialinio būsto poreikis Klaipėdos miesto savivaldybėje jau keletą metų išlieka stabiliai didelis, siūloma tenkinti nuomininkių prašymus, kadangi 2014 metais jų gautų pajamų padidėjimą iš dalies lėmė subjektyvios priežastys. Nuomininkės supažindintos su nuomos pakeitimo sąlygų pasekmėmis ir galimybėmis.

**3. Kokių rezultatų laukiama.**

Savivaldybės tarybai priėmus sprendimą bus patenkintas nuomininkių prašymai ir užtikrintos jų teisės į tolesnę būsto nuomą rinkos sąlygomis.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė